cyanic-selkie/wikianc huggingface dataset:
גבריאל בך
לאחר הפרישה
בשנת 2003 עמד בך בראש הוועדה לבחירת היועץ המשפטי לממשלה שפסלה את מועמדיו של שר המשפטים לתפקיד והמליצה על שלושה מועמדים, בהם מני מזוז, שזכה בתפקיד ובשנת 2005 עמד בראש הוועדה שבחרה את היועץ המשפטי לכנסת. מספר שנים עמד בך בראשות הוועדה המייעצת למינוי בכירים בשירות המדינה. בין היתר, היה יו"ר הוועדה לתכנון שטרי כסף, מעות ומטבעות זיכרון בבנק ישראל עד מותו. כן כיהן כיו"ר הוועדה המחלקת את פרס א.מ.ת.
ב-1997 הוענק לו תואר יקיר ירושלים. בשנת 2005 זכה באות אביר איכות השלטון למפעל חיים.
בך נשא לאישה בשנת 1955 את רות, בתו של יהודה ארזי, ונולדו להם בת ושני בנים. אחד מבניו, עורך הדין יהונתן בך, נפטר ממחלה.
בך נפטר ב-18 בפברואר 2022 בגיל 94. הוא הובא למנוחות בהר המנוחות בירושלים.
לאבה
לאבה (בצרפתית: Labé; בנ'קו : ߟߊߓߋ߫) היא עיר שמשמשת כבירת המחוז לאבה, שבגינאה.
גאוגרפיה
לאבה נמצאת כ-212 קילומטרים מבירת גינאה, קונאקרי.
אקלים
הטמפרטורה הממוצעת היא 22 מעלות צלזיוס. החודש הכי חם הוא אפריל (28 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 1,571 מילימטרים בשנה. חודש אוגוסט הוא החודש הגשום ביותר (366 מ"מ גשם), וחודש פברואר הוא החודש היבש ביותר (3 מ"מ גשם).
תנועה ותחבורה
העיר ממוקמת ליד הכבישים N5, N8 ו-N27.
ברוך שמואל דויטש
הרב ברוך שמואל הכהן דויטש (נולד בי"ג בחשוון ה'תש"ג - 1942, בני ברק) הוא ממנהיגי הפלג הירושלמי וחבר מועצת גדולי עולם התורה של "בני תורה", תלמידם המובהק של הרב אלעזר מנחם מן שך ושל הרב יוסף דוב הלוי סולובייצ'יק מירושלים. בעבר היה ר"מ בישיבת קול תורה בירושלים. משנת תשע"ח הוא ראש ישיבת באר מרדכי במודיעין עילית.
ביוגרפיה
בשנת 2000 הקים את ארגון וכתבתם. בשל מוצאו ההונגרי הוא עוסק בקירוב ליהדות של יהודי הונגריה שנותרו שם. בשנת 2007 ביקר בבודפשט עיר מוצאם של הוריו, הקים במקום כולל אברכים, ודרש בהונגרית לפני סטודנטים יהודיים. עוסק בלימודו גם באותם החלקים שממעטים לעסוק בהם במסגרת הלימוד הנהוג בישיבות, כגון סדר זרעים, סדר טהרות וסדר קדשים. הוא משמש כראש כולל שבו עוסקים בשעות אחר הצהריים בלימוד חלקים אלו בעיון, וכן מוסר שיעור בדף היומי בעיון בשכונת סנהדריה.
עומד בראש הוועדה הרוחנית של פרויקט אוצר החכמה והוא חבר הוועד של תלמוד תורה המסורה בירושלים, ושל החינוך העצמאי מטעמו של הרב אלעזר מנחם מן שך.
עמדות ופעילות ציבורית
לצד פעילותו התורנית עסק הרב דויטש גם בענייני ציבור. הוא היה ממייסדי אב"ת - ההתארגנות הליטאית שבישרה את הקמת מפלגת דגל התורה. הרב אלעזר מנחם מן שך מינה את הרב דויטש למספר תפקידים ציבוריים. במשך שנים היה חבר ב"ועדה הרוחנית" של העיתון יתד נאמן וחבר בדירקטוריון חברת יתדות ת.ש.מ.ו. שהפעילה את העיתון. לאחר פטירת הרב שך קיבל עליו את מרותו של הרב יוסף שלום אלישיב. עם הפיצול בציבור הליטאי הצטרף הרב דויטש לפלג הירושלמי בראשות הרב שמואל אוירבך. תקופה קצרה לאחר הקמת היומון הפלס התמנה לכהן כראש הוועדה הרוחנית שלו. הרב דויטש, בהיותו תלמידו המובהק של מרן הרב שך, התמיד במשך כל השנים להמשיך את דרכו, אחד הדברים העיקריים הוא סוגיית הגיוס לצה"ל שבו עמדתו היא שהוא באיסור יהרג ואל יעבור גם לבחורים. לדעת הרב דויטש מייסדי המכללות החרדיות מבקשים לעקור את החרדיות.
לאחר פטירת הרב אוירבך מונה הרב דויטש לחבר בכיר במועצת גדולי עולם התורה של הפלג הירושלמי, ובעקבות חילוקי דעות עם ראש ישיבת קול תורה המתנגד לפלג נאלץ לעזוב את הישיבה. תלמידיו הקימו ישיבה חדשה בראשותו.
הרב דויטש נשוי ואב לשבעה ילדים. מתגורר בשכונת סנהדריה המורחבת בירושלים. בנו חיים צבי גורליק הוא מחבר ספר "גבול בנימין".
כתף קרה
"כתף קרה" הוא ביטוי המשמש להביע פעולה של התעלמות, דחייה או התכחשות לאחר. כמו כן הביטוי משמש לציין התנהגות אדישה וקרירה.
מקורו של הביטוי מיוחס למשורר סר וולטר סקוט שטבע את הביטוי ביצירה שפורסמה בשנת 1816, שהוא למעשה תרגום שגוי של ביטוי שהופיע בתרגום הלטיני של הביבליה, וולגאטה. ישנה גם אטימולוגיה עממית מוטעית שהיא נפוצה לביטוי זה.
הביטוי "כתף קרה" שימש ביצירות ספרותיות רבות ונכנס לשפת העם. הביטוי משמש כתיאור ליחס של ריחוק ובוז, מבט מבזה מעבר לכתף ואפילו בהקשר של אישה שמנסה לדחות התנהגות של גבר אגרסיבי ואף תוקפני. השימוש בביטוי כתף קרה פופולרי מאוד בעיקר כביטוי לתיאור פעולת התעלמות ממישהו או משהו, או מתן תגובה לא ידידותית.
אטימולוגיה
השימוש המתועד הראשון בביטוי היה בשנת 1816 על ידי סר וולטר סקוט בשפה הסקוטית ביצירה שכתב: "אנטיקורי". הביטוי הזה הוא בעצם תרגום מוטעה של הביטוי הלטיני dederunt umerum recedentem מתוך ספר נחמיה מתרגום הלטיני של התנ"ך וולגאטה, שפירושו למעשה "בעקשנות הם הפנו את גבם אליך". מקורו בתרגום השבעים, תרגום של המקרא וחיבורים עתיקים אחרים ביוונית עתיקה. השם הלטיני לעצם הזרוע קיבל בטעות את התרגום השגוי, כי לעיתים פירוש המילה במקור הוא "כתף" או "אחורה" . ציטוט מהיצירה של וולטר סקוט בה הופיע הביטוי במקור:
" (...) אולי אכפת לך כי חוסר אהבתה של הרוזנת הגיע רחוק יותר מאשר רק לתת לך כתף קרה". המילה המקבילה בה השתמש סקוט כדי לתאר את הסיטואציה כחלק מהביטוי "כתף" מקבילה למילה המשמשת לתיאור של תחושת קור אשר נתמכת עוד יותר על ידי שימוש בהקשר של המילה הזו בפעמים אחרות ביצירה השלמה של סקוט ממנה לקוח הביטוי. הביטוי מופיע גם באחת מיצירותיו המאוחרות של סקוט בשם: "באר סנט רונאן". לאחר שנות ה -20 של המאה העשרים הביטוי נהיה נפוץ גם באמריקה. ביוני 1839 במכתב לעורך בעיתון "The Bangor Daily Whig and Courier" שראה אור בניו אינגלנד נכתב: "מספר דמויות בולטות ויועצים בקבינט הפנו כתף קרה לשגריר שלהם, על ההתנהגות העצמאית שלו באותו אירוע".
ישנו עוד הסבר נפוץ יחסית למקורו של הביטוי, שבלשנים טוענים שהוא אטימולוגיה עממית שהשתרשה בטעות. הסבר זה, שמקורו של הביטוי הוא בהגשת כתף קרה של בשר כבש או בשר אחר לאורחים לא רצויים - חזר על עצמו בכמה ספרי אטימולוגיה לא אקדמיים (לא מדעיים) אף על פי שהוא אינו נכון ככל הנראה.
גורם אחד טוען כי ההסבר לביטוי נובע מפעולה מילולית מאוד: הפנייה של כל הגב, או לפחות הכתף, לאדם שמנסים להימנע ממנו.
אולימפ-2
אצטדיון אולימפ-2 הוא המגרש הביתי של רוסטוב. נבנה ב-1930, נודע בשם אצטדיון רוסטסלמאש על שם מפעל המכונות רוסטסלמאש שבנה אותו. שיפוצים רבים נערכו באצטדיון כשהאחרון שבהם בוצע בשנת 2002, אז נהרס היציע הדרומי שבנייתו המחודשת הסתיימה בשנת 2009. בשנות ה-50 של המאה ה-20 האצטדיון היה התשיעי בגודלו בברית המועצות, אז היו בו 32,000 מושבים. האצטדיון אירח מספר קבוצות בכירות כגרמיו הברזילאית, ראפיד וינה האוסטרית, סטיאווה בוקרשט הרומנית, יובנטוס האיטלקית, גלאטסראיי הטורקית ואוסר הצרפתית.
ב-16 במאי 2010 אירח האצטדיון את משחק הגמר של הגביע הרוסי בו גברה זניט סנקט פטרבורג על סיביר נובוסיבירסק בתוצאה 0–1. משחק זה היה משחק גמר הגביע הראשון אי-פעם מחוץ לאזור מוסקבה. ב-1 באפריל 2018 נערך משחק הליגה האחרון באצטדיון, במסגרתו רוסטוב אירחה את צסק"א מוסקבה במשחק במסגרת המחזור ה-24.
מצוק הורייזן
מצוק הורייזן או מצוק הורייזון (באנגלית: Horizon Bluff) הוא מצוק בולט, בעמק ביקון, באזור חוף סקוט, באדמת ויקטוריה שבאנטארקטיקה.
המצוק ממוקם בממערב לעמק פרידמן.
מיפוי האזור
עמק ביקון, והאתרים המצויים בו, מופו לראשונה על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913.
וולדורף אסטוריה
וולדורף אסטוריה (באנגלית: Waldorf Astoria Hotels & Resorts) הוא מותג רשת בתי מלון השייך לרשת המלונות הילטון.
הרשת ממותגת בתור ספינת הדגל בפרוטפוליו של הילטון עם בתי מלון אשר מציעים סטנדרטים גבוהים ויוקרתיים.
היסטוריה
בינואר 2006, הודיעה רשת הילטון מלונות על השקת מותג יוקרה בשם The Waldorf Astoria Collection, אשר נקרא על שם ספינת הדגל שלהם, מלון וולדורף אסטוריה בניו יורק. בשנת 2014, נמכר מלון וולדורף אסטוריה בניו יורק לחברת הביטוח Anbang תמורת 1.95 מיליארד דולר, אולם הילטון עדיין מנהלת בפועל את המלון תחת המותג שלה. חלק מהנכסים של הילטון נושאים את השם "וולדורף" בכותרתם, אך הם אינם חלק מרשת וולדורף אסטוריה.
בפברואר 2018 הודיעה הרשת כי תפתח מלון בקהיר, הראשון ביבשת באפריקה.
לוולדורף אסטוריה 34 בתי מלון ברחבי העולם, מתוכם 16 בארצות הברית, בהם מלון וולדורף אסטוריה המפורסם בניו יורק.
נשאטל גזמאקס
נשאטל גזַמאקס (בגרמנית: Neuchâtel Xamax) הוא מועדון כדורגל שווייצרי, מהעיר נשאטל. המועדון נוסד בשנת 1970 לאחר איחוד בין קנטונל ובין פ.ס. גזמאקס. בשנת זכה המועדון באליפות ובגביע הראשונים שלו, שנה לאחר מכן הם הצליחו להגן על התואר. בשנת זכה המועדון בגביע השלישי בתולדותיו.
ב-26 בינואר 2012 המועדון פשט את הרגל, ובתחילת עונת חידש את פעילותו בליגה החמישית בשווייץ. הקבוצה עלתה שתי ליגות בשתי עונות ובעונת עלתה לליגת המשנה השווייצרית. בעונת סיימה הקבוצה במקום הראשון בליגת המשנה ועלתה לליגת העל השווייצרית.
בעונת 2019/2020 הקבוצה סיימה במקום האחרון בליגה הראשונה וירדה חזרה לליגה השנייה.
3 במרץ
3 במרץ הוא היום ה-62 בשנה (63 בשנה מעוברת), בשבוע ה-9 בלוח הגרגוריאני. עד לסיום השנה, נשארו עוד 303 ימים.
כדורגל חופים
כדורגל חופים הוא משחק כדור בין שתי קבוצות על משטח חול.
במשחק משתתפים חמישה שחקנים בכל קבוצה, ויש אפשרות להחלפתם בשחקנים מחליפים הממתינים על הספסל. אחד מהשחקנים בכל קבוצה הוא שוער, ולו מותר לגעת בכדור בידו ברחבת השוער (שליש משטח המגרש). האחרים הם שחקני שדה המשחקים באמצעות הרגליים והראש בלבד. כל שחקן רשאי להחליף את השוער בתפקידו במהלך המשחק, אולם חובת המאמן לעדכן את שופט המשחק על דבר החילוף. כמו כן, מותר לבצע חילופי שחקנים ללא הגבלה, על פי החלטת מאמן הקבוצה.
משחק כדורגל החופים מתנהל על משטח חול והשחקנים משחקים כשהם יחפים. אורך המשחק 36 דקות, המחולקות לשלושה שלישים בני 12 דקות כל אחד. המנצחת במשחק היא הקבוצה שכבשה מספר רב יותר של שערים בתום המשחק. במצב של שוויון בתום 36 הדקות, המשחק נמשך להארכה בת 3 דקות (בסגנון שער הזהב). אם גם בהארכה לא מושגת הכרעה, המשחק מוכרע על ידי בעיטות הכרעה.
על כל ניצחון מקבלת קבוצה 3 נקודות, ועל הפסד היא לא מקבלת נקודות. אם הקבוצה נגררת לפנדלים ומנצחת, היא מקבלת 2 נקודות בלבד לטבלה.
המגרש
המגרש חייב להיות מכוסה בחול בעומק של 40 ס"מ לפחות. אזור המשחק חייב להיות באורך של בין 35 ל-37 מטרים וברוחב של בין 26 ל-28 מטרים, ומסומן בקווים ברוחב של 10 ס"מ. גובהו של השער 2.2 מטרים ורוחבו 5.5 מטרים. קו מחצית הדרך מסומן בדגלים אדומים. קו דמיוני נוסף מסומן בדגלים צהובים במרחק של תשעה מטרים מכל קו שער. זהו אזור העונשין, כאשר הפנדלים נלקחים מנקודת האמצע של הקו במקרה של עבירה. לבסוף, אזורי ההחלפה ממוקמים לאורך קו המגע, בדיוק כמו בקטרגל.
הכדור
היקף הכדור הוא 68–70 ס"מ ויש לו אותם הממדים כמו לכדור כדורגל רגיל, אבל הוא קל יותר. הוא שוקל 400–440 גרם והוא מנופח עד ללחץ של 0.4–0.6 אטמוספירות בגובה פני הים לפני תחילת כל משחק.
היסטוריה
כדורגל החופים נראה לראשונה במאה ה-19. התגלה כי מלחים אירופאים שיחקו כדורגל על החול כשהגיעו לאזורי החוף של ברזיל. אין זה מפתיע שאותו אזור אירח את טורניר כדורגל החופים הראשון בשנת 1957. גביע העולם הלא רשמי הראשון בכדורגל חופים התקיים כארבעה עשורים לאחר מכן, בשנת 1995. טורניר ניסיון נערך בחוף וויל רוג'רס בלוס אנג'לס והצלחתו הולידה טורניר כדורגל חופים במיאמי, פלורידה, שמשך אלפי אוהדים. בשורת כדורגל החופים התפשטה במהרה מיבשת אמריקה ליבשת אירופה עם הצלחת גביע העולם בכדורגל חופים, שהוביל לליגת כדורגל החופים האירופית המקצוענית ובתוך שנתיים שוחק כדורגל החופים במדינות שאינן ברזיל וארצות הברית. הוא שוחק במדינות אירופה כגון: צרפת, גרמניה, בלגיה, ספרד ואנגליה וכן במדינה האסייתית מלזיה. ארגון כדורגל החופים העולמי (BSWW) מוכר על ידי הגוף המנהל של הכדורגל העולמי, פיפ"א. הגוף אחראי לאירועים ביותר מ-60 מדינות. כדורגל חופים שולב רשמית במשפחת הכדורגל בשנת 2005 כאשר צרפת ניצחה את פורטוגל בגמר גביע העולם בכדורגל חופים באותה שנה בחוף קופקבנה בריו דה ז'ניירו, ברזיל.
דרישות פיזיולוגיות בכדורגל חופים
על מנת להגיע לרמת הביצועים הגבוהה ביותר כדאי להבין מהן הדרישות הפיזיולוגיות הנחוצות. במאמר שעוסק בחשיבות ההתאמות הללו לביצועים במגרש נכתב על החשיבות של הבנת הדרישות הפיזיולוגיות בספורט וכיצד הן יכולות להשפיע על יעילות האימונים והביצועים במשחקים. המאמר מציין שהבנת הדרישות הפיזיולוגיות בכדורגל, פוטבול וכדורגל חופים חשובה ליצירת תוכניות אימון מתאימות ולפיתוח שחקנים יעילים. עוד צוין כי בכדורגל חופים הדרישות הפיזיולוגיות דומות לכדורגל הרגיל, אך עם שינויים קטנים בהתאם לתנאי החוף והמשטח החולי. היות שהמשחק מכיל פעולות ריצה, התקפה והגנה, מסירות, בעיטות לשער ומגע עם הכדור ובנוסף ישנה התמודדות עם התנאים הספציפיים של החוף והחול, שחקני הכדורגל החופים צריכים להיות גמישים, מוגנים בפנים וקרובים יותר למשטח המשחק. בכדי ליישם את הדרישות ישנם כמה תהליכים ופעולות שניתן לבצע:
Love Yourself: Answer
Love Yourself: Answer (מעוצב:  'LOVE YOURSELF 結 'Answer) הוא אלבום האוסף השלישי בשפה הקוריאנית של להקת הבנים הדרום קוריאנית BTS. האלבום פורסם ב-24 באוגוסט 2018 על ידי חברת התקליטים ביג היט אנטרטיינמנט והוא זמין בארבע גרסאות שונות: S, E, L ו-F. האלבום מכיל עשרים וחמש רצועות (עשרים ושש בגרסה הדיגיטלית), כולל שבע שירים חדשים, כשהרצועה "Idol" משמשת כסינגל מוביל. רוב השירים הם מ-Love Yourself: Her ו-, בתוספת כמה רמיקסים. האלבום הגיע למקום הראשון בדרום קוריאה, קנדה, יפן וארצות הברית, והפך לאלבום השני של BTS שנגיע למקום הראשון במצעדים האמריקאיים.
ב-7 בנובמבר 2019, Love Yourself: Answer הפך לאלבום הקוריאני הראשון שצעד שנה שלמה במצעד בילבורד 200. יומיים לאחר מכן, הוא הפך לאלבום הקוריאני הראשון שקיבל תואר זהב בארצות הברית. האלבום נמכר ב-60,000 עותקים בבריטניה, מה שהפך את BTS לאמן האסייתי הראשון שיש לו אלבום עם תואר כסף במדינה.
רקע והוצאה לאור
Love Yourself: Answer נחשף לראשונה ב-16 ביולי 2018, עם ההכרזה על אלבום המכיל שבע רצועות חדשות. האלבום תוכנן כחלק האחרון בסדרת Love Yourself, שחיברה את עלילת הסיפור של הסרט הקצר ', המיני אלבום Love Yourself 承 Her, ואלבום האולפן ', ויצרו את הקומפוזיציה הסיפורית.
ב-6 באוגוסט, ביג היט הוציאה הודעת Most Beautiful Moment in Life, חלק מסדרת הודעות בדיוניות הנוגעות לקונספט האלבומים של BTS, החל מהמיני אלבום שלהם מ-2015, . ההודעה, שנכתבה על ידי חבר ה-BTS ג'ין, דיברה על כך שמצא מחברת שכתב אביו ובה הרהורים על כישלונותיו. שלושה ימים לאחר מכן, ב-9 באוגוסט, יצא הטריילר לאלבום, ובו שיר חדש בשם "". הסולו, שתואר על ידי תמר הרמן מבילבורד כ"לחן בסגנון פופ-רוק", בוצע על ידי ג'ין, ומדבר על קבלה ואהבה עצמית. השיר הוא הרצועה ה-13 באלבום. הקליפ בוים על ידי יונג-סוק צ'וי, נראים בו מספר גרסאות של ג'ין בחדר והוא מספר את סיפורו של מסע אישי. פיליפ מריל מ תיאר את הסרטון כבעל "תחושה של הליכה קדימה ואחורה, דרך זמן וגרסאות שונות של עצמי". בחוות דעת על הביצוע הקולי של ג'ין, הונג היי-מין מ הצהיר שהוא מופק היטב ואמוציונלי, ו-"קולו העצוב והמשוחרר של ג'ין בולט".
תמונות קונספט לקידום מכירות המציגות ארבעה נושאים שונים פורסמו ב-13 באוגוסט עבור גרסאות "S" ו-"E", וב-16 באוגוסט עבור גרסאות "L" ו-"F". גרסה "S" הכילה אלמנטים בהשראת ה, של BTS בקופסאות אדומות בוהקות מוקפים במצלמות, עיניים, ידיים ומגברים. גרסת הקונספט "E" הכילה פסטלים בהירים, ואת חברי BTS בבועות מלאות במרכיבי טבע פנטסטיים. הסט השני של הטיזרים, גרסאות "L" ו-"F", היה בהיר יותר, כאשר חברי BTS לבשו שילוב של בגדי רחוב בסגנון רטרו, בלייזרים וחליפות רשמיות. בנוסף, גרסה "L" הכילה תמונות בשחור-לבן, עם קולאז' של התמונות הבהירות המנוגדות. רשימת הרצועות הרשמית שוחררה ב-20 באוגוסט, וחשפה שזה יהיה אלבום אוסף המכיל שירים מ-Love Yourself: Her ומ- Love Yourself: Tear, בסך הכל עשרים וחמש רצועות. רשימת השירים חשפה גם גרסאות רמיקס לסינגלים הקודמים של, "DNA", "Mic Drop" ו-"Fake Love". ב-22 באוגוסט 2018 יצא הטיזר של "Idol". ב-24 באוגוסט, שעתיים לפני יציאתו של Love Yourself: Answer, הודיעה ביג היט כי גרסה נוספת ל"Idol" בהשתתפות ניקי מינאז' תיכלל בגרסה הדיגיטלית של האלבום. לאחר מכן יצא האלבום יחד עם הקליפ ל"Idol". קליפ נוסף לגרסה של ניקי מינאז' ל"Idol" פורסם מאוחר יותר ב-6 בספטמבר 2018.
קידום
ב-26 באוגוסט 2018 ערכו BTS מסיבת עיתונאים שדיברה על האלבום, וכן על סיבוב ההופעות העולמי של, , שהחל ביום הקודם. הם ביצעו את "Idol" ו-"I'm Fine" בתוכניות מוזיקה דרום קוריאניות שונות כמו ', ', ', ו-'. חלקן שודרו בשבוע של ה-26 באוגוסט וחלקן היו הופעות מוקלטות ששודרו בשבוע שלאחר מכן. גרסה מקוצרת של "Save Me" מתוך  שימשה כרצועת פתיחה במהלך הופעה של "I'm Fine" ב-M Countdown. ביצעו את "Idol" בטקס פרסי המוזיקה הקוריאנית של סוריבאדה ב-30 באוגוסט, כאשר "Fake Love" בוצע כהופעת הדרן.
בהיותם בארצות הברית לרגל סיבוב ההופעות של Love Yourself בצפון אמריקה, ביצעו BTS את "Idol" בפרק חצי הגמר השני של העונה השלוש עשרה של America's Got Talent, ששודרה ב-12 בספטמבר. הלהקה ביצעה את "Idol" ב ובבוקר טוב אמריקה ב-25 וב-26 בספטמבר, בהתאמה, בנוסף לראיון בשתי התוכניות. הופעת בונוס של "I'm Fine" שוחררה גם בערוץ היוטיוב של תוכנית הלילה.
ב-1 באוקטובר 2018 דווח ש-BTS יופיעו בתוכנית  של ה-BBC ב-12 באוקטובר, דיווח זה אושר על ידי ביג היט חמישה ימים לאחר מכן.
מוזיקה וליריקה
בראיון עם בילבורד, חלק מהמפיקים שעזרו בהפקת האלבום שחזרו את תהליכי החשיבה והמטרות שלהם באלבום. מלאני פונטנה, שכתבה את "", שאפה שהפזמון יהיה מורכב, אבל שגם הקהל יוכל לשיר בקלות. ריי מייקל דג'אן ג'וניור סיפר שהשיר "I'm Fine" היה תגובה לשיר הקודם שלקח חלק בכתיבתו, "Save Me". העיבוד של "I'm Fine" הושפע מהרבה תופים ובסים ושולבו בו צלילים שונים. אלי טמפוסי סיפרה על הסינגל המוביל "Idol", שהמטרה הייתה שהשיר יתן הרגשה אינטנסיבית.
הצלחה מסחרית
במהלך התקופה שבין ה-18 ל-24 ביולי, ששת הימים הראשונים של תקופת ההזמנה המוקדמת של Love Yourself: Answer, דיווחה כי האלבום מכר יותר מ-1.51 מיליון עותקים ועלה במכירות על האלבום הקודם של,  כאלבום המוזמן ביותר בדרום קוריאה. לאחר מכן הופיע האלבום לראשונה במקום הראשון במצעד האלבומים של גאון ומכר 1,933,450 עותקים במהלך שמונת הימים האחרונים של חודש אוגוסט. האלבום שבר את שיא המכירות החודשיות הרבות ביותר בתולדות מצעד גאון מאז הקמתו בשנת 2010. שיא שהוחזק קודם לכן גם על ידי BTS עם האלבום Love Yourself: Tear. באוקטובר 2018, Love Yourself: Answer זכה בתואר של מיליון כפול מאיגוד תוכן המוזיקה של קוריאה, על מכירת למעלה מ-2 מיליון עותקים. תואר זה הפך את BTS לאמן המוזיקלי הראשון שעשה זאת מאז שמצעד הגאון החל לתת תארים במוזיקה, מוקדם יותר באותה שנה. האלבום קיבל תואר מיליון משולש מ-KMCA בנובמבר 2021.
Love Yourself: Answer הופיע לראשונה במקום הראשון בבילבורד 200 האמריקאי, והפך לאלבום השני של BTS שנכנס למצעד. השבוע שבו האלבום יצא, היה שבוע המכירות הגבוה ביותר שלהם בארצות הברית עד אז. האלבום מכר 185,000 יחידות שקולות לאלבומים, כולל 141,000 במכירות אלבומים טהורות ובכך הפך לאלבום הקוריאני הראשון אי פעם שקיבל תואר לאלבום מ-RIAA.
Love Yourself: Answer הפך לאלבום השלישי של BTS שנכנס למצעדי ה-20 בבריטניה, והגיע למקום הארבע-עשרה במצעד האלבומים הבריטי. מאוחר יותר השיג האלבום תואר כסף בבריטניה, והפך לאלבום הראשון שלהם שקיבל תואר זה בבריטניה. "Idol" הפך לשיר הראשון אי פעם של BTS, כמו גם לשיר הראשון אי פעם בשפה הקוריאנית, שהגיע ל-40 הראשונים במצעד הסינגלים הבריטי, ודורג במקום ה-21. באירלנד, השיר הגיע למקום ה-33.
טאוור רקורדס יפן דיווחה שהאלבום היה האלבום השלישי הכי מיובא ביפן לשנת 2018, רק אחרי האלבום  של Twice ו-Love Yourself: Tear של BTS. השיר "Answer: Love Myself" קיבל תעודת כסף על ידי איגוד תעשיית ההקלטות היפני ביולי 2021 על מעל ל-30 מיליון הזרמות ביפן.
רשימת רצועות
דיסק ראשון
דיסק שני
הערות שוליים
undefined
ג'וזף בלנקינסופ
ג'וזף בלקינסופ (3 באפריל 1927 - 22 במרץ 2022) היה תאולוג אקדמי בתנ"ך המלומד, פרופסור למקרא בחוג לתאולוגיה באוניברסיטת נוטרדאם. מחקריו התמקדו בנביאים ובחמשת חומשי התורה.
לימודים וקריירה מדעית
בלנקינסופ נולד ב-3 אפריל 1927. הוא למד היסטוריה באוניברסיטת לונדון (תואר ראשון בהצטיינות). לאחר מכן הוא קיבל SSL (רישיון לעסוק בכתובים קדושים) מהמכון האפיפיורי למקרא בשנת 1958 ותואר דוקטור בברית הישנה ולשפות שמיות מאוניברסיטת אוקספורד בשנת 1967.
בלנקינסופ לימד במכללת הייתרופ בלונדון בשנת 1966 ובאוניברסיטת ואנדרבילט בשנת 1968. הוא לימד בסמינר התאולוגי בשיקגו בשנת 1968 ובקרן סמינר הרטפורד (1969-70) לפני שהגיע ללמד באוניברסיטת נוטרדאם בשנת 1970.
הוא היה רקטור במכון Tantur Ecumenical for Studies Studies בבית לחם בשנת 1978, והיה פרופסור אורח במכון האפיפיורי למקרא בשנים 1997–1998.
מחקריו
בלנקינסופ פרסם מספר פרשנויות והקדמות לספרי פרשנות של הברית הישנה, במיוחד לספרי הנביאים, תורה וספרי עזרא ונחמיה.
אמזונאס (מדינה בברזיל)
אמזונאס (בפורטוגזית: Amazonas) היא המדינה הגדולה ביותר בברזיל, וממוקמת באזור הצפוני של המדינה. שכנותיה הן (מצפון בכיוון השעון) רוריימה, פארה, מאטו גרוסו, רונדוניה, אקרי. יש לה גבול משותף עם פרו, קולומביה וונצואלה; גבול זה כולל גם את מחוז אמזונאס של קולומביה ואת מדינת אמזונאס שבוונצואלה (אין לה גבול עם אזור האמזונאס שבפרו).
לאמזונאס שטח של 1,570,947 קמ"ר, ואוכלוסייתה מונה כ-4,064,000 נפש. בירתה היא מנאוס.
גאוגרפיה
שטח מדינת אמזונאס מכוסה ברובו ביערות גשם המכסים את רוב שטח יער האמזונאס. המדינה נקראת על שם נהר האמזונאס.
במדינת אמזונאס נמצא ההר הגבוה בברזיל, פיקו דה נבלינה, הנמצא 2,994 מטר מעל גובה פני הים.
המדינה מכוסה כמעט לחלוטין ביערות גשם, 98% על פי גורמים רשמיים. התבליט שלה מחולקת לשלושה סוגים: שטח רחב ומגוון זה מושך לשטח האמזונאס תיירים רבים.
כלכלה
בעבר, הייתה כלכלת אמזונאס מבוססת לחלוטין על גומי; כיום יש לה מגוון תעשיות רחב הכולל גידול קסאווה, תפוזים ועוד.
היסטוריה
שמו של נהר האמזונאס ניתן לו על פי אחת הגרסאות על ידי הנוסע הספרדי פרנסיסקו דה אורייאנה ששט לאורכו בשנת 1541 ופגש אינדיאנים ארוכי שיער שדמו בעיניו לאמזונות, הנשים הלוחמות המתוארות במיתולוגיה היוונית. אולם נראה שהשם הוא שיבוש שמו המקורי של הנהר, "אמאזונו" שפירושו "המיית ענני מים".
מה שנחשב כיום למדינת אמזונאס נכבש לאחר חתימת חוזה טורדסיאס ב-1494, אשר קבע על חלוקת העולם (חוץ מאירופה) בין הספרדים לפורטוגזים, כשהשטח ממערב לקו רוחב 46°'37 מערב (בערך) שייך לספרד ושטח ממזרח שייך לפורטוגל.
במקור, רוב אמריקה הדרומית (חוץ מחלק קטן מחופה המזרחי של ברזיל המודרנית) הועבר לשטח ספרד. אך, מעשית, הפורטוגלים שלטו באזור באמצעות התיישבויות רבות וחיילים פורטוגזים רבים באזור ברזיל. ספרד ויתרה על השליטה באזור באופן רשמי בחוזה מדריד ב-1750.
מדינת אמזונאס הוקמה באופן רשמי על ידי פדרו השני קיסר ברזיל ב-1850.
המדינה הגיע לתקופת השגשוג שלה בשנות החמישים של המאה ה-19, בשיא ייצור ויצוא הגומי שלה. אך הרווח הכלכלי נוצר על חשבון סבל אנושי רב כאשר אלפי אינדיאנים משועבדים אשר עבדו בייצור גומי מתו ממחלות ועבודת יתר.
בסוף העשור הראשון של המאה ה־19, מונופול הגומי הברזילאי הלך ודעך, בזמן שמטעים בריטיים והולנדים בדרום-מזרח אסיה ייצרו גומי זול יותר ואיכותי יותר, עד שב-1900 כלכלת מדינת אמזונאס נקלעה למשבר רציני בשל כך. לא היה זה עד שנות ה-50 של המאה ה-20 שמדיניות הממשלה הפדרלית הצילה את המדינה מהרס כלכלי.
עיר הבירה מנאוס הייתה עיר עשירה בעבר (הופעלו בה תאורת רחוב ורכבות קלות לפני לונדון) אך נפלה למשבר מאז סוף עידן הגומי. ב-1967, הממשלה הפדרלית הוציאה לפועל תוכנית לחדשת את העיר וכיום העיר נמצאת במרכז הכלכלי של האזור.
הקהילה היהודית
בבירת המדינה, מנאוס, הייתה קהילה יהודית, חלקם מיהדות מרוקו. קברו של הרב שלום עמנואל מויאל בעיר, הפך למוקד עלייה לרגל עבור נוצרים קתולים, שם הוא נחשב ל"קדוש היהודי עושה הניסים".
דגל
הדגל אומץ על־פי חוק מספר 1513 ב־14 בינואר 1982. 25 הכוכבים בפינה השמאלית-עליונה מייצגים את 25 העיריות אשר התקיימו ב־4 באוגוסט 1897. הכוכב הגדול יותר מייצג את עיר הבירה מנאוס. שני הפסים הלבנים האופקיים מסמלים תקווה בעוד שהפס האדום באמצע מסמל את ההתגברות על המאבקים.
קישורים חיצוניים
Иёлоти Амазонас
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה)
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה) הוא פרס המוענק בטקס פרס אמי השנתי מאז יצירת הקטגוריה בטקס פרס אמי ה-28 ב-1976. בטקסים שלפני כן ומ-1979 ועד 1982, סדרות וסרטים נכללו יחד בקטגוריה פרס אמי לעריכת הסאונד הטובה ביותר בסרט. ב-2018 פוצלה מקטגוריה זו הקטגוריה פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה.
1959 בישראל
בשנת 1959 בישראל חגגה המדינה הצעירה 11 שנים מיום עצמאותה. מספר אירועים בולטים אירעו ב-1959. מחד, חל שיפור במצב הכלכלי והופסקה מדיניות ה"צנע"; מאידך, מתחים חברתיים ועדתיים ומרירות על פערים מתגברים הובילו למהומות העדתיות הראשונות בישראל - אירועי ואדי סאליב. אירוע מרכזי נוסף הוא "ליל הברווזים", שמועה על גיוס מילואים של צה"ל (אשר מקורה בתרגיל) שנתפסה כהכנה למלחמה.
נולדו
(קטגוריה:ישראלים שנולדו ב-1959)
נפטרו
(קטגוריה:ישראלים שנפטרו ב-1959)
We Are Young
We Are Young (בעברית: 'אנחנו צעירים') הוא שיר של הלהקה פאן. השיר יצא לאור ב-20 בספטמבר 2011 כסינגל הראשון מאלבום האולפן השני של הלהקה, "Some Nights".
הקליפ לשיר צולם באולם הקונצרטים "David Sukonick" שבלוס אנג'לס. בקליפ מופיעה הלהקה בבר בו פורצות מהומות רבות. חלק גדול מהסצנות בקליפ משודרות בהילוך איטי. בקליפ מופיעה רייצ'ל אנטונוף, אחותו של גיטריסט הלהקה, ג'ק אנטונוף.
השיר הגיע לפסגות מצעדים רבים, בהם אוסטרליה, קנדה, אירופה, ישראל, ארצות הברית ואנגליה, וזכה בשנת 2013 בפרס גראמי לשיר הטוב ביותר של השנה בטקס פרסי גראמי ה-55.
לאחר שפורסמה גרסת כיסוי לשיר על ידי Glee, הייתה עלייה של 1,650 אחוזים במכירות של השיר, מ-3,000 ל-49,000 עותקים. בבריטניה מכר השיר יותר ממיליון עותקים.
רקע
הלהקה הזמינה את ג'אנל מונה, דרך באסקר, להשתתף בשיר כזמרת אורחת. לאחר ששמעה מונה את השיר היא התלהבה ממנו והקליטה את חלקה בבריסטול שבאנגליה.
גיטריסט הלהקה, ג'ק אנטונוף, תיאר את השיר כצליל המדויק אליו שאפו חברי הלהקה להגיע במהלך הפקת האלבום Some Nights.
קליפ השיר
הקליפ לשיר צולם באולם הקונצרטים "David Sukonick" שבלוס אנג'לס. חלק גדול מהסצנות בקליפ משודרות בהילוך איטי.
תיאור הקליפ
אורך הקליפ הוא כ-4 דקות ובמהלכו מופיעה הלהקה בבר בו פורצות מהומות רבות. בתחילת הקליפ מופיעה בחורה (רייצ'ל אנטונוף, אחותו של גיטריסט הלהקה, ג'ק אנטונוף) מתכתבת במכשיר הפלאפון שלה. על המסך הפלאפון מופיע הכיתוב "NOW!" ("עכשיו!"). מרגע זה מתחילות מהומות רבות בקליפ. תחילה זורקת אנטונוף את המכשיר הסלולרי, לאחר מכן אדם שעמד לידה שובר בקבוק יין על ראשה. בהמשך מופיעים אנשים רבים המכים אחד את השני וזורקים מזון, בנוסף מתנפצות זכוכיות רבות. אחר כך מופיעה ג'אנל מונה, העומדת במרכז הבר ולצידה ממשיכות המהומות. חלק מהסצנות בהן שרה מונה משודרות בהילוך איטי. בסיום הקליפ נראית אנטונוף יוצאת מהבר ובמקביל מסתיימת ההופעה של הלהקה.
Silk Road
Silk Road (בתרגום חופשי: דרך המשי) היה אתר ברשת שעסק במסחר. הוא הופעל כשירות Tor חסוי, אשר משתמשיו יכלו לצפות בתוכנו באופן אנונימי ובטוח, ללא חשש לניטור תעבורת הרשת שלהם כשמשתמשים יכלו לקנות ולמכור מוצרים בעזרת המטבע הקריפטוגרפי ביטקוין. האתר החל לפעול בפברואר 2011, אך פיתוחו החל כשישה חודשים קודם לכן ונועד להיות חלק מהרשת העמוקה. למרות שהאתר היה מחתרתי, וכונה לפעמים ה־"אמזון" או ה־"eBay" של מכירת הסמים הבלתי חוקיים, האתר התעסק גם עם מכירת מוצרי יופי וטיפוח, ביגוד, ספרים, חפצי אומנות, פריטי אספנות, ציוד מחשבים, מוצרים דיגיטליים, לצד עשרות קטגוריות נוספות של סחורות.
בתחילה היו נרשמים קונים באופן חופשי, ומספר חשבונות המוכרים היה מוגבל. למוכרים נדרשה רכישת חשבון במכירה פומבית. מאוחר יותר נקבע מחיר קבוע לכל מוכר כדי לצמצם את האפשרות למכירת סחורה פגומה.
ב־3 באוקטובר 2013 ה־FBI הפסיק את פעילות האתר. הם עצרו את רוס ויליאם אולבריכט, המפעיל המרכזי של האתר שפעל תחת השם הבדוי "Dread Pirate Roberts" והאשימו אותו במספר ניסיונות לרצח על ידי שימוש בשכיר חרב. (זוהי דרך מוכרת של ה FBI לנטרל גורמים שמפריעים לו - פשוט לתפור להם תיק פיקטיבי, אך במקרה הזה לא היו ניסיונות לרצח, כי אם הזמנות רצח שמעולם לא מומשו), ובסחר בלתי חוקי בסמים.
ב־7 בפברואר 2014 הואשם אולבריכט בבית המשפט בעבירות של סחר בסמים, פריצה למחשבים, הלבנת כספים ובניסיון להטעות את בית המשפט.
בפברואר 2015 הורשע אולבריכט ופסק דינו נחתם למאסר עולם וקנס של 184 מיליון דולר.
הזמנת רוצח שכיר
ב-2013 פנה אל אולבריכט משתמש בשם FriendlyChemist, אשר טען כי הוא מתווך בין סוחר באתר בשם LucyDrop לארגון הפשע Hells Angels. הסוחר LucyDrop ביצע הונאת יציאה (Exit Scam) ובכך היה חייב ל-Hells Angels הרבה כסף.
FriendlyChemist כתב לאולבריכט כי יש לו קובץ עם השמות וכתובות מגורים של אלפי לקוחות אשר השתמשו ב-Silk Road והוא יצטרך לשלם לו כופר על מנת שלא יפרסם את זה. אולבריכט פנה אל LucyDrop אשר טען ששותפו למשתמש עשה את ההונאה וכי הוא חסר אונים. אולבריכט ביקש ממנו את השם וכתובת המגורים של FriendlyChemist על מנת שיוכל להשתמש בזה כדי לאיים עליו לא לפרסם את המידע, אך LucyDrop לא הסכים לעשות זאת.
זמן קצר לאחר מכן פנה לאולבריכט משתמש אחר בשם RedAndWhite אשר טען כי הוא נציג של Hells Angels. לאחר חילוף הודעות, אולבריכט העסיק את RedAndWhite על מנת שיהרוג את FriendlyChemist, ולאחר ש-RedAndWhite טען שהחיסול בוצע, אולבריכט העסיק אותו על מנת לשלם על חיסולים של מספר סוחרים באתר אשר עשו הונאות בעבר, כולל שותפו לשעבר של LucyDrop.
ב־3 באוקטובר 2013, כשה-FBI עצרו את אולבריכט ובדקו את המחשב שלו, הם גילו את חילוף ההודעות הזה אשר עזר להרשעתו הקשה של אולבריכט. מה שאולבריכט לא ידע אז, זה כי LucyDrop, FriendlyChemist ו-RedAndWhite היו כנראה אותו אדם בשם "ג'יימס אלינגסון" אשר העמיד פנים כי הוא רוצח שכיר ובכך גרם לאולבריכט לשלם לו כמיליון דולר, ובמציאות אף אחד לא נרצח בגלל אולבריכט.
שריר הזרוע הדו-ראשי
שריר הזרוע הדו-ראשי הוא אחד השרירים המוכרים בגוף, השריר שטחי וממוקם מיד מתחת לעור וצורתו מוגדרת היטב גם באנשים בעלי מסת שרירים לא מפותחת.
תיאור
ראשי שריר הזרוע הדו-ראשי מכונים הראש הארוך של שריר הזרוע הדו-ראשי (Caput longum musclus bicipitis brachii) והראש הקצר של שריר הזרוע הדו-ראשי (Caput breve musclusbicipitis brachii). מקורם של שני הראשים בעצם השכם ולאחר איחודם, נאחז השריר בעצם החישור ובשרירי האמה.
גיד הראש הארוך של השריר נאחז בגבשושית הרום גומתית של עצם השכם (Tuberculum supraglenoidale). הגיד עובר דרך קופסית מפרק הכתף ויוצא מהקופסית לאחר שחלף בחריץ בין הגבשושיות (Sulcus intertubercularis) של עצם הזרוע. גיד הראש הקצר נאחז בזיז החרטום של עצם השכם (Processus coracoideus).
באזור המרוחק קמעא ממרכז הזרוע, מתאחדים שני ראשי השריר למבנה אחד המתחבר דרך גיד לגבששת החישור של עצם החישור ולאֲלַל הדו-ראשי (Aponeurosis musculi bicipitis brachii; Aponeurosis bicipitalis; Lacertus fibrosus, המורכב מרקמה פיברוטית חזקה). אלל הדו-ראשי מחובר לגיד השריר מצידו האחד ומתאחד עם רקמות השרירים הכופפים שבאמה מצידו השני.
תפקוד
שריר הזרוע הדו-ראשי חולף מעל לשלושה מפרקים ופעולתו משפיעה על שלושתם:
עצבוב
שריר הזרוע הדו-ראשי מעוצבב על ידי שורשי העצב הצוואריים החמישי והשישי (C4,C5,C6) דרך עצב השריר והעור (Nervus musculocutaneus).
מן המקורות
השריר מוזכר מספר פעמים במקורות תחת השם "שריר הקיבורת", כציון המקום עליו יש להניח תפילין של יד. בתורה כתוב: "וְהָיָה לְאוֹת עַל-יָדְכָה, וּלְטוֹטָפֹת בֵּין עֵינֶיךָ". התלמוד מבאר: "אך חלק שאני הכא דבגולגולת תלא רחמנא אמר מר ידך זו קיבורת מנלן דת"ר על ידך זו גובה שביד אתה אומר זו גובה שביד או אינו אלא על ידך ממש אמרה תורה הנח תפילין ביד והנח תפילין בראש מה להלן בגובה שבראש אף כאן בגובה שביד".
פוספורסצנציה
שימוש בפוספורסצנציה
דוגמאות לשימושים יומיומיים של פוספורסצנציה הם צעצועים שזוהרים בחושך, סטיקרים, צבע ואור של שעוני יד, ואת כולם אפשר "להטעין" על ידי חשיפה לאור השמש.
היסטוריה
הגילוי של פוספורסצנציה התרחש בשנת 1604 על ידי וינצ'נצו קשארולו (Vincenzo Casciarolo), שראה אבן שפלטה אור לכאורה בכוחות עצמה ואחרי שחימם אותה בכבשן עשיר בחמצן היא פלטה את אור השמש שספגה והאירה בחושך. חקר הפוספורסצנציה הוביל לגילוי הרדיואקטיביות בשנת 1896.
הסבר התהליך
במובנים פשוטים, פוספורסצנציה היא תהליך שבו אנרגיה נספגת בחומר ונפלטת ממנו באיטיות בצורת אור. זאת לפעמים השיטה שבה מייצרים חפצים שזוהרים בחושך, ש"נטענים" באמצעות חשיפה לאור. שלא כמו התגובות המהירות בפלואורנסציה, כמו אלה שאנחנו רואים בנורות פלואורסצנט, חפצי פוספורסצנציה מאחסנים אנרגיה למשך זמן ארוך יותר, בשל כך שהתהליכים הנחוצים לפליטת אור קורים לעיתים רחוקות יותר.
מכניקה קוונטית
ברוב המקרים של פוטולומינציה, שבהם מצע כימי מקבל פוטון של אור ואחר כך פולט אותו, התהליך מתבצע מהר, בזמן בסדר גודל של כ-10 ננו-שניות. קליטת האור ופליטתו מתרחשות מהר מאוד במקרים שבהם האנרגיה של הפוטונים מתאימה לרמות האנרגיה הקיימות בחומר ולמעברי הרמות המותרים. במקרה המיוחד של פוספורסצנציה, האלקטרון שבלע את הפוטון עובר מעבר בין מערכות (Intersystem crossing) ממצב של סינגלט, לתוך מצב אנרגיה עם ניוון ספין אחר (לרוב יותר גבוה), בדרך כלל למצב טריפלט (ניוון משולש). כתוצאה מכך, האלקטרון המעורר נלכד במצב טריפלט, והוא רק יכול לבצע מעברים "אסורים" כדי לחזור למצב סינגלט. המעברים הללו, למרות שהם "אסורים", יכולים לקרות במכניקה קוונטית אבל הם לא עדיפים מבחינה קינטית ולכן התהליך יקרה בזמן הרבה יותר ארוך. רוב התרכבות הפוספורסצנציות הן פולטים מהירים יחסית, עם מצב טריפלט עם זמן חיים בסדר גודל של מילי־שניות. למרות זאת, לחלק מהתרכובות יש מצב טריפלט עם זמן חיים בסדר גודל של דקות ואפילו שעות, מה שמאפשר לחומרים לאחסן ביעילות אנרגיית אור באמצעות דעיכה איטית מאוד של המצב המעורר של האלקטרון. אם הנצילות הקוונטית של הפוספורסצנציה גבוהה, חומרים אלו ישחררו כמויות גדולות של אור למשך זמן ארוך, ויכונו לעיתים "זוהרים בחושך".
המשוואה
כאשר S הוא סינגלט ו-T הוא טריפלט שהמספרים הקטנים לידו מציינים מצבים (0 הוא מצב היסוד ,1 הוא מצב מעורר). מעברים יכולים לקרות גם במצבי אנרגיה גבוהים יותר, אבל המצב המעורר הראשון מצוין לשם פשטות.
כימילומינסנציה
יש הרבה דברים שזוהרים בחושך והם לא מאירים בגלל פוספורסצנציה. לדוגמה, מקל זוהר (סטיקלייט), מאיר בשל תהליך כימילומינצנטרי הנקרא פלואורסצנציה שפעמים רבות מחשיבים אותו בטעות לפוספורסצנציה. בכימילומינסנציה, מצב מעורר נוצר באמצעות תגובה כימית. פליטת האור מוצאת, את התהליך הקינטי בבסיס התגובה הכימית. המצב המעורר ישתנה לתרכובת פלואורסצנטית וכתוצאה מכך יחזור למצב היסוד.
איזי סטראדלין
איזי סטראדלין (באנגלית: Izzy Stradlin; נולד בשם ג'פרי דון איזבל ב-8 באפריל 1962) הוא מוזיקאי אמריקאי, הידוע בעיקר כגיטריסט להקת ההארד רוק "Guns N' Roses".
ביוגרפיה
סטראדלין נולד בלפאייט, אינדיאנה שבארצות הברית, שם גם גדל. בילדותו הושפע מאליס קופר, לד זפלין והרולינג סטונז, אך הושפע במיוחד מסבתו, שהייתה לה להקה ביחד עם חבריה. סטראדלין ביקש מהוריו לקנות לו מערכת תופים. הוא תופף עד 1983, ואז הוא עבר לנגן בגיטרה, בגלל שהיה יותר קל לכתוב איתה שירים. בתיכון הוא התחיל לנגן בלהקה עם חברים, אחד מהם היה ויליאם ביילי, הידוע כאקסל רוז. לאחר שסיים את לימודיו בתיכון, החליט סטראדלין שהוא רוצה לפתח קריירה מוזיקלית ועבר ללוס אנג'לס. הוא ניסה את מזלו כמתופף עם כמה להקות, ואחר כך הפך לבסיסט לזמן קצר.
לאחר כמה שנים בלוס אנג'לס, סטראדלין התחבר לאקסל, ולבסוף הם ניגנו יחדיו בלהקה שהם קראו לה "Rose", אשר הייתה הלהקה הראשונה בה ניגן סטראדלין בגיטרה. "Rose" הפכה ל"Hollywood Rose", ומאוחר יותר התפרקה. לאחר מכן, התאחדה הלהקה והפכה ל-"Guns N' Roses".
ביוני 1985, יצאה הלהקה לסיבוב ההופעות הראשון שלה אשר נקרא "Hell Tour", וב-1988, יצא הלהקה לסיבוב הופעות עם אירוסמית'.
בסיבוב ההופעות ב-1991 אשר נקרא "Use Your Illusion", החליט סטראדלין שהוא לא רוצה לנסוע יותר עם הלהקה, והזמין אוטובוס פרטי לו, לאשתו השוודית אניקה, ולכלבו, אשר לקח אותם מהופעה להופעה.
ב-7 בנובמבר 1991 עזב סטראדלין את הלהקה, באמצע סיבוב ההופעות. הוא חזר לאינדיאנה והתחיל להקליט שירים לאלבום הסולו שלו, עם להקתו "Ju Ju Hounds". ב-1992, יצא האלבום, אשר נקרא "Izzy Stradlin & the Ju Ju Hounds".
ב-1993, מחליפו של סטראדלין ב-Guns N' Roses, גילבי קלארק, נפצע בפרק כף ידו כתוצאה מתאונת אופנוע, וסיבוב ההופעות של הלהקה באירופה היה בסכנה. סטראדלין חזר ללהקה והשלים את הפער. לאחר סיבוב ההופעות הוא חזר לאינדיאנה ולקח הפסקה מתחום המוזיקה. במהלך אותן שנים, סטראדלין טייל הרבה והקדיש את זמנו לשני תחומי עניין: מכוניות ומרוצים. ב-1998, הוא חזר לתחום המוזיקה והוציא את אלבומו השני " 117°".
ב-2002, כמה מחברי "Guns N' Roses" לשעבר הציעו לסטראדלין להצטרף ללהקת הסופרגרופ "ולווט ריבולבר" שהקימו, אך הוא סירב מכיוון שהוא לא הסכים לעבוד ללא סולן, ולהיות כל הזמן בדרכים.
ב-30 במאי 2007, יצא אלבומו "מיאמי".
בשנת 2017 ניגן סטראדלין בגיטרה בשיר "Grandview" של ג'ון מלנקמפ, באלבומו Sad Clowns & Hillbillies. בביצוע הופיעה גם מרטינה מק'ברייד.
המאסטר (דוקטור הו)
המאסטר (באנגלית: The Master או בשמו הנשי: The Mistress) הוא דמות בדיונית ואנטגוניסט מרכזי מסדרת המדע הבדיוני הבריטית "דוקטור הו".
ילדות
כשהמאסטר היה בן 8 הוא נלקח על ידי אדוני הזמן כדי להסתכל (כמו כל אדון זמן בגיל 8) לתוך Untempered schism שהוא מעיין קרע בזמן עצמו דרכו ניתן לראות את כל המערבולת (מערבולת הזמן, לדבריו של הדוקטור) שנמצא על כוכב הלכת של אדוני הזמן גאליפריי, המראה של הקרע ועוצמתו גרמו למאסטר להשתגע ומאז הוא שומע בראשו קצב תופים קבוע, שהפך לסימן ההיכר שלו (בספיישל "סוף הזמן" מתברר כי קולות התיפוף שהם למעשה הקול של הלב של אדון זמן הושתלו שם על ידי מנהיג אדוני הזמן, רסילון). ידוע שבעברו היה המאסטר חבר טוב של הדוקטור אך מאוחר יותר הפכו לאויבים.
במהלך הסדרה הקלאסית (1971-1989)
המאסטר הופיע בסדרה בפעם הראשונה בשנת 1971 בעונה השמינית של הסדרה הישנה בסיפור "טרור האטונס" (Teror of the Atuns) הוא גולם על ידי רוג'ר דלגדו, שהופיע בתור אויב במהלך כל העונה השמינית ובעוד כמה סיפורים אחרים בסדרה. בשנים אלו התגלה כישרונו של מאסטר בהיפנוזה. הוא נלחם נגד הדוקטור השלישי. מאוחר יותר המאסטר התחדש אחרי שסוזן פורמן, נכדתו של הדוקטור, גרמה לפיצוץ שפגע בו. הוא גולם על ידי פיטר פראט, וגאופרי ביוורס, הוא גרם (בלי כוונה) לדוקטור הרביעי להפרד משרה ג'יין סמית' בכך שקרא לו לבוא לגאליפריי שלבני אדם אסור היה לבקר בו באותו הזמן. הגרסה הזאת של המאסטר הייתה בעצם אמורה להיות האחרונה שלו אבל הוא הצליח להרוג מישהו בשם טרמאס ולהשתלב בגופו כשהוא כבר גסס אחרי הקרב האחרון עם הדוקטור. המאסטר הזה נישאר באותו הגוף עד 1989. הוא גרם להתחדשות של הדוקטור הרביעי ומאז הוא פגש בכל דוקטור עד 1989.
מותו
בשלב לא ידוע בחייו המאסטר שינה את גופו שוב וניתפס על ידי זן חייזרים סדיסטים בשם הדאלקים אשר הוציאו אותו להורג על כוכב ביתם סקארו, בקשתו האחרונה הייתה שהדוקטור (השביעי באותו זמן) ייקח את השאריות שלו בחזרה לגאליפריי, אך בדרך הוא גרם נזק לטארדיס של הדוקטור שהתרסקה על כדור הארץ בשנת 1999 שם הדוקטור התחדש שוב. המאסטר הצליח להיכנס לתוך גופו של אדם בשם ברוס, הוא חשש שהוא עומד למות ולכן ניסה לגנוב את שאר ההתחדשויות של הדוקטור (5 התחדשויות), הוא הרג את המלווה של הדוקטור גרייס הולוואי ואת המלווה שלו עצמו צ'נג לי אך שניהם חזרו לחיים מאוחר יותר. הוא נהרג בעצמו כנישאב לתוך עיין ההרמוניה שנמצאת בטארדיס של הדוקטור, הדוקטור ניסה לעזור לו אך לא הצליח.
פרופסור יאנה
המאסטר הופיע בסדרה המחודשת בפעם הראשונה בעונה השלישית של הסדרה המחודשת בפרק "יוטופיה" בתור המדען פרופסור יאנה, לאחר שהפך את עצמו לבן אדם בעזרת מנגנון הזיקית שהופך אדון זמן למין אחר בכך שהוא משכתב את המנגנון הביולוגי של אדון הזמן ושומר את רוחו בתוך שעון כיס עם כיתוב גאליפראני מיוחד,עד שהשעון יפתח אדון הזמן לא יודע שהוא כזה והוא מאמין שהוא הדמות מסיפור הרקע שנתווה לו. המלווה החדשה של הדוקטור מרתה ג'ונס גרמה לו להפוך בחזרה לאדון זמן בכך שהסבה את תשומת ליבו של פרופסור יאנה לשעון והוא פתח אותו ושב להיות המאסטר. המאסטר הרג את העוזרת שלו כשהיה פרופסור יאנה, צ'אנתו, עם כבל מחושמל. בכוחות אחרונים צ'אנתו ירתה בו וגרמה לו להתחדש בתוך הטארדיס של הדוקטור.
הרולד סאקסון
המאסטר גנב את הטארדיס של הדוקטור וחזר לכדור הארץ בשנת 2007 שם הוא זכה בבחירות לראשות ממשלת בריטניה תחת השם הרולד סאקסון. כעבור שנה, הוא ארגן מפגש מתוקשר עם יצורים בשם הטוקלופיין שמאוחר יותר התגלו כבני האדם האחרונים שחיו בשנת 100 טריליון. גזע זה ציית למאסטר והשתלט על כדור הארץ, תוך שהוא הורג עשירית מאוכלוסיית העולם וזורע כאוב רב. המאסטר החזיק את הדוקטור בתור שבוי שלו, שהפך לזקן אחרי שהמאסטר פגע בו במברג הלייזר שלו. הוא שלט בעולם בדיקטטורה אכזרית מאוד במשך שנה. בסוף השנה, רגע לפני שהמאסטר תכנן לפתוח במתקפה נגד שאר היקום, הדוקטור הצליח לחזור לגילו המקורי על ידי התחברות לרשת תת-הכרתית שהשליט המאסטר, ומרתה ג'ונס הסתובבה בעולם כדי להגיד לאנשי העולם המושפעים מהרשת הזאת, לחשוב באותה שנייה על המילה דוקטור. המאסטר נרצח על ידי אשתו, לוסי סאקסון. השנה שבה המאסטר שלט בעולם נמחקה מההיסטוריה ולוסי נכנסה לכלא על שרצחה את ראש ממשלת בריטניה.
חזרה לחיים
בשנת 2010 המאסטר חזר לחיים בעזרתם של כת סודית שעקבה ארי הנהגתו, לוסי הרגה את עצמה בניסיון להרוג אותו אך לא הצליחה. הדוקטור הגיע לכוכב הלכת של האוד שבישרו לו על חזרתו של המאסטר וגרמו לו לרוץ בחזרה לטארדיס שלו ואל כדור הארץ, שם הוא פגש את המאסטר. המאסטר מאלץ את הדוקטור להקשיב לקולות התיפוף בראשו, ונראה כי הדוקטור מזהה אותם, אך לפני שהוא יכול ללמוד עוד, המאסטר נחטף על ידי ג'ושוה נייסמית', שביקש ממנו לעזור לו עם מכשיר חייזרי שמצא במטרה להעניק לבתו חיי נצח. במקום זאת, המאסטר ניצל אותו כדי להשתלט על העולם ולהפוך את כל בני האדם לכפילים שלו. בהמשך מגלה המאסטר את מקור התיפוף שבראשו. רסאלון, מנהיג אדוני הזמן שהחזיר אותו לחיים אחרי שמת ב-1999, ניסה לקרוא לו כדי שהוא יעזור לאדוני הזמן לצאת מנעילת הזמן שהוטלה על מלחמת הזמן ולהשמיד את הזמן. בסופו של דבר, אחרי שרסאלון הפך את בני האדם בחזרה לבני אדם והדוקטור הצליח להחזיר את אדוני הזמן למלחמה, המאסטר הקריב את עצמו כדי להציל את הדוקטור (ממש לפני שאדוני הזמן חזרו למלחמה), וחזר עם אדוני הזמן למלחמת הזמן.
מיסי
בשנת 2014, בעונה השמינית של הסדרה החדשה, חזר המאסטר בדרך לא ידועה והפעם כאישה בשם מיסי, ששמה לעצמה למטרה להחיות את כל המתים על פני כדור הארץ ולהפוך אותם לסייברמנים. בסוף העונה, הדוקטור הורג אותה.
בעונה 9, מיסי חוזרת ואף טוענת שהיא החבר הכי טוב של הדוקטור. היא מובלת יחד איתו וקלרה לכוכב הדאלקים שם היא מכניסה את קלרה לדאלק ומנסה לגרום לדוקטור להרוג אותה, לאחר מכן ננטשת מאחור כאשר קלרה והדוקטור עוזבים.
בעונה 10, הדוקטור מתחייב לשמור על מיסי כלואה בכספת כתנאי לביטול הוצאתה להורג. הוא מנסה להשפיע עליה לשתף איתו פעולה ולהיות לצידו במקום נגדו. כשזה סוף סוף היה נראה שזה עובד, מיסי פגשה במקרה את הגלגול הקודם שלה ("הרולד סקסון") והשניים חברו יחד להרוס את הדוקטור. אבל מיסי בגדה במאסטר והבינה שמקומה לצד הדוקטור- היא הרגה אותו מה שבעצם הוביל להתחדשות שלו למיסי. המאסטר לא נשאר חייב והרג אותה בחזרה. שני המאסטרים נשארו מתים אחד ליד השני והדוקטור עזב את מיסי שם.
אוֹ
המאסטר חזר בגלגול חדש לצד הדוקטור ה-13. הוא התחזה למרגל לשעבר בשורות ה-MI6 אשר קורא לעצמו "אוֹ" (האות O) במשך שנים, ואף פגש את הדוקטור באחד מגלגוליה הקודמים והתחבב עליה. רק שנים לאחר מכן הוא חשף בפניה את זהותו האמיתית. הוא חשף בפניה שהוא גילה סוד נוראי שאדוני הזמן שמרו מפניהם וכתוצאה מכך הוא החריב את גאליפריי. תחילה הוא לא סיפר לדוקטור מה הסוד שהוא גילה, אך בהמשך הוא שיתף אותה. הוא סיפר לה שגילה שהתרבות של אדוני הזמן מבוססת על שקר- היכולת להתחדש לא שייכת במקור לאדוני הזמן, הם פיצחו את הסוד בעזרת ילדה מסתורית שהם מצאו ושממנה מגיעה היכולת. הילדה, כך הוא טוען, היא הדוקטור בעצמה, והיא חיה חיים ארוכים מאוד שהיא אפילו לא זוכרת.
קישורים חיצוניים
Doctor Who
בית סאנדרינגהאם
בית סאנדרינגהאם (באנגלית: Sandringham House) הוא אחוזה ששטחה כ-32 קמ"ר, השוכנת סמוך לכפר סאנדרינגהאם שבמחוז נורפוק, באנגליה.
האחוזה נמצאת בבעלות צ'ארלס השלישי, מלך הממלכה המאוחדת שירש אותו אחרי מות אימו אליזבת השנייה, מלכת הממלכה המאוחדת ב-2022. בשונה מאחוזות אחרות בבעלות כתר הממלכה המאוחדת, בית סאנדרינגהאם לצד טירת בלמורל, הוא מעון פרטי של המונרך.
היסטוריה
האזור בו נמצאת האחוזה היה מיושב מאז התקופה האליזבתנית. בשנת 1771 הרס האדריכל קורניש הנלי את המבנים שהיו במקום והחל לבנות את בית האחוזה. מבנה בית האחוזה הורחב במאה ה-19 ביוזמת צ'ארלס ספנסר קואופר, אשר הורה על הוספת רחבת כניסה וחממה, על-פי תכנון של האדריכל סמיואל סנדרס טאולון.
בשנת 1862 רכשה את האחוזה המלכה ויקטוריה לבקשת בנה, נסיך ויילס (לימים, המלך אדוארד השביעי), בעלות של 22,000 ליש"ט. בשנת 1865, שנתיים לאחר שעבר אדוארד להתגורר באחוזה, הורה אדוארד לאדריכל א. ג'. יומברט להרוס את מבנה האחוזה ולהקים מבנה גדול יותר, בשל היות המבנה הקיים קטן מדי לצרכיו.
המבנה שתכנן יומברט הושלם בשנת 1870 והיה בנוי בסגנון מעורב מלבנים אדומות. מבנה האחוזה אינו מרשים, אולם היה מודרני יחסית לתקופתו – והיו בו תאורת גז, מים זורמים ואף מקלחות.
חלק מבית האחוזה ניזוק בשרפה שאירעה בעת ההכנות לחגיגות יום ההולדת החמישים של אדוארד השביעי, בשנת 1891. לאחר השרפה שופץ המבנה.
המלכה אלכסנדרה, ובנה ג'ורג' החמישי מלך אנגליה, נפטרו בעת שהותם באחוזה; אלכסנדרה בשנת 1925 וג'ורג' החמישי ב-20 בינואר 1936. גם נכדה של אלכסנדרה, ג'ורג' השישי נפטר באחוזה ב-6 בפברואר 1952. מאז מותו, נהגה המלכה אליזבת השנייה להתגורר במבנה בכל יום שנה למותו של אביה, ובתקופה הסמוכה לתאריך זה, עד למותה בעת שהותה בטירת בלמורל בספטמבר 2022. משפחת המלוכה הבריטית נוהגת לחגוג את השנה האזרחית החדשה באחוזה, והמלכה אליזבת שהתה בה עד חודש פברואר מדי שנה.
בשנת 1977 נפתח המבנה לציבור, והוקם בו מוזיאון המציג את תולדות המבנה.
אלכסנדר גרישצ'וק
אלכסנדר גרישצ'וק (ברוסית: Александр Грищук; נולד ב-31 באוקטובר 1983 במוסקבה, שבברית המועצות) הוא שחמטאי רוסי בדרגת רב-אמן. הוא הגיע לגמר תחרות המועמדים לאליפות העולם 2012, אלוף העולם בשחמט מהיר בשנים 2006, 2012 ו-2015.
הישגים בולטים
באליפויות רוסיה לגילאי 10, 12,14 ו-16 הוא זכה במקום הראשון. ב-1992 באליפות העולם מתחת גיל 10 הוא זכה במקום השני. בגיל 17 השיג דרגת רב אמן.
בשנת 1999 גרישצ'וק זכה בתחרות חשובה הראשונה שלו כשניצח בתחרות השחמט לזכר צ'יגורין.
באליפות העולם 2000 הוא הודח בחצי הגמר על ידי אלכסיי שירוב.
בשנת 2002 גרישצ'וק סיים במקום השני בתחרות חשובה בהולנד וזכה בתחרות במוסקבה. בתחרות לשחמט מהיר בדובאי הוא סיים במקום השני, לאחר פטר לקו.
אלכסנדר גרישצ'וק הודח בחצי גמר אליפות העולם 2004 על ידי רוסטם קסימג'אנוב, שזכה בתואר. בהמשך אותה שנה הוא סיים במקום השני באליפות רוסיה, לאחר גארי קספרוב.
בתחרות גביע העולם בשחמט 2005 גרישצ'וק הודח בחצי הגמר.
בשנת 2006 הוא לראשונה זכה באליפות העולם לשחמט מהיר תוך ניצחון על פטר סבידלר בגמר. באליפות העולם בשחמט 2007 הוא סיים במקום השמיני.
בשנת 2009 הוא זכה באליפות רוסיה ובתחרות העל לינארס.
בגביע העולם בשחמט בשנת 2011 הוא הפסיד במשחק הגמר.
באליפות העולם בשחמט 2012 הוא ניצח את לבון ארוניאן וולדימיר קרמניק, אך הפסיד בגמר לבוריס גלפנד.
בשנת 2013 בתחרות המועמדים הוא סיים במקום השישי.
ב-2014 הוא סיים במקום השני בתחרות השחמט לזכר טל שנערכה בשחמט מהיר.
בשנת 2015 הוא זכה בתואר אלוף העולם בשחמט מהיר בפעם השלישית.
אלכסנדר גרישצ'וק באולימפיאדת השחמט
בין השנים 2000 ל-2016 השתתף גרישצ'וק ב-8 אולימפיאדות שחמט:
אדמונד ספרא
אדמונד יעקב ספרא (בערבית: إدموند يعقوب صفرا; בפורטוגזית: Edmond Jacob Safra; 6 באוגוסט 1932 – 3 בדצמבר 1999) היה יהודי יליד ביירות, לבנון. אדמונד היה בנקאי, איל הון, בן למשפחת הבנקאים היהודית ספרא, שמוצאה בעיר חלב בסוריה, אך את הונם החלו לצבור לאחר שעברו ללבנון. ספרא עמד בראש תאגיד החובק עסקים פיננסיים בינלאומיים, הקים וניהל קרנות פילנתרופיות, ותרם למפעלי חינוך וצדקה. שמו של ספרא מונצח באתרים ומוסדות רבים.
ביוגרפיה
נולד בביירות, לבנון, ליעקב ספרא, הנחשב למייסד השושלת של משפחת הבנקאים ספרא. אביו עסק בפיננסים בתחילת המאה ה-20, ועסקיו השתרעו בין סוריה, לבנון, טורקיה ומצרים. ב-1920 השתקע יעקב ספרא בביירות שם הקים את "בנק דה קריט נשיונל"
ב-1949 עברה המשפחה מביירות למילנו באיטליה שם הקימה חברה למסחר במתכות ומטבעות. אדמונד השתלב בעסקי המשפחה ועסק בסחר בזהב ומתכות יקרות אחרות. בשנת 1952 עברה המשפחה לברזיל, שם ייסדו יעקב ואדמונד ספרא את הבנק הברזילאי הראשון שבבעלות המשפחה.
בשנת 1956 התיישב אדמונד ספרא בז'נבה, שם הקים את Trade Development Bank תוך פיתוח קשרים אישיים והענקת יחס אישי לבעלי הון מרחבי העולם. הבנק גדל מהון ראשוני של מיליון דולר להון של 5 מיליארד דולר.
בשנת 1966 הקים אדמונד ספרא את "ריפבליק בנק ניו יורק" - Republic National Bank of New York. בשנות השמונים, החזיק הבנק ב-80 סניפים בניו יורק וסביבתה.
בשנת 1983 מכר את Trade Development Bank לקבוצת אמריקן אקספרס תמורת יותר מ-550 מיליון דולר. במסגרת הסכם המכירה מונה ליושב ראש הפעילות הבינלאומית של אמריקן אקספרס. לאחר המכירה החל מאבק משפטי בין שני הצדדים, שבמסגרתו זכה בהתנצלות פומבית של אמריקן אקספרס על פתיחת מסע הכפשות נגדו, ובפיצוי של 8 מיליון דולר שתרם לצדקה.
בשנת 1988, לאחר שפג הסכם אי-תחרות שחתם עם אמריקן אקספרס, הקים אדמונד ספרא את "ריפבליק הולדינגס" - Safra Republic Holdings S.A, חברת החזקות אירופית, שהוקמה עם הון של מיליארד דולר על בסיס סניפי "ריפבליק בנק ניו יורק" באירופה. הקבוצה התמקדה בשרותי בנקאות פרטית ללקוחות עשירים. ב-1996 רכש את בנק מרקורי בשווייץ.
בתחילת שנות ה-90, נאמד הונו של אדמונד ספרא בכ-2.5 מיליארד דולר. אדמונד ניהל את חייו בין ז'נבה, ניו יורק, והריביירה הצרפתית. במהלך שנים אלה, הרחיב אדמונד ספרא את פעילותו הפילנתרופית והשקיע זמן וכסף בהאדרתה של מסורת יהדות ספרד. בשנים אלו חלה במחלת פרקינסון. בנובמבר 1998 הודיע שאחיו ג'וזף ימונה במקומו כנשיא קבוצת הבנקאות של המשפחה, ותרם 50 מיליון דולר למחקר מחלת הפרקינסון.
במאי 1999 מכר את "קבוצת ריפבליק", שכללה את "ריפבליק בנק ניו יורק" בארצות הברית ו"ריפבליק הולדינגס" באירופה, לקבוצת הבנקאות הרב-לאומית HSBC, תמורת 10.3 מיליארד דולר במזומן. השלמת העסקה התעכבה במשך מספר חודשים, והיא נסגרה לבסוף בנובמבר 1999 לאחר שויתר על 450 מיליון דולר.
פעילות בישראל
בשנת 1986 רכש את הבנק הבינלאומי הראשון לישראל קרוב משפחתו של ספרא, ז'אק נאסר, תחילה הכחיש ספרא שהוא קשור לעסקה (בעיקר עקב רצונו לא לפגוע בקשרים שלו בעולם הערבי), אך בהמשך נודע כי משפחת ספרא סיפקה את המימון לרכישה. ב-1990 השליטה בבנק הבינלאומי עברה באופן רשמי מנאסר לאחיו ג'וזף ומואיז ספרא. על אף שרשמית ג'וזף ומואיז היו בעלי פי.בי השקעות המחזיקה בבינלאומי, ואדמונד ספרא היה בעל השליטה בקבוצת ריפבליק, השתייך הבינלאומי ל"קבוצת הבנקים של ספרא" והלוגו של המשפחה שולב בסמל הבנק. כאשר אדמונד ספרא ביקש ב-1993 לרכוש את השליטה בבנק לאומי, דרש בנק ישראל, כי המשפחה תתחייב למכור את הבינלאומי. בסופו של דבר, ספרא נסוג מהעסקה. אחר כך פרץ סכסוך משפטי בין נאסר לאחים ספרא על כספים שכביכול היו חייבים לו, ועלתה הטענה שאדמונד ספרא הוא השולט בפועל בבנק הבינלאומי, בניגוד לאמור בתשקיפי הבנק לרשות לניירות ערך. יורשי נאסר הפסידו לבסוף בתביעה.
משפחת ספרא גם החזיקה 35% ממניות חברת סלקום ו-20% בקבוצת כרמלטון שזכתה במכרז להקמת מנהרת הכרמל. ספרא גם ניהל משא ומתן על רכישת בנק דיסקונט ואי די בי חברה לאחזקות.